ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας έκτασης εμβαδού τεσσάρων χιλιάδων, τριακοσίων πενήντα τετραγωνι-
κών μέτρων, (4.350 τ.μ.), που βρίσκεται στην θέση
«Καμίνια  - Ξηντάρες  - Ποταμάκια» Ρατζακλίου,
Τοπικής Κοινότητας Σκάλας, Δημοτικής Ενότητας
Ελειού Πρόννων, Δήμου Αργοστολίου, Π.Ε. Κεφαλληνίας.
Κήρυξη εκτάσεως ως αναδασωτέας, συνολικού
εμβαδού 7.562,28 τ.μ., λόγω πυρκαγιάς, στη θέση
«Ζαραφώνα», Τ.Κ. Ζαραφώνας, Δ.Ε. Γερονθρών,
Δήμου Ευρώτα, Π.Ε. Λακωνίας.
ΑΠΟΦΑΣΕΙΣ
Αριθμ. 178624
(1)
Κήρυξη ως αναδασωτέας έκτασης εμβαδού τεσσάρων χιλιάδων, τριακοσίων πενήντα τετραγω-
νικών μέτρων, (4.350 τ.μ.), που βρίσκεται στην
θέση «Καμίνια - Ξηντάρες - Ποταμάκια» Ρατζακλίου, Τοπικής Κοινότητας Σκάλας, Δημοτικής
Ενότητας Ελειού Πρόννων, Δήμου Αργοστολίου,
Π.Ε. Κεφαλληνίας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1) Την παρ. 1 του άρθρου 24 και την παρ. 3 του άρθρου 117 του Συντάγματος.
2) Τον ν. 998/1979  «Περί προστασίας δασών και δασικών εν γένει εκτάσεων της Χώρας» (Α΄ 289) και συγκε-
κριμένα των άρθρων 38 και 41.
3) Τον ν. 3208/2003 «Προστασία των δασικών οικοσυστημάτων, κατάρτιση δασολογίου, ρύθμιση εμπραγ-
μάτων δικαιωμάτων επί δασών και δασικών εν γένει
εκτάσεων και άλλες διατάξεις» (Α΄ 303).
4) Τον ν. 4280/2014 «Περιβαλλοντική αναβάθμιση και
ιδιωτική πολεοδόμηση - Βιώσιμη ανάπτυξη οικισμών
Ρυθμίσεις δασικής νομοθεσίας και άλλες διατάξεις»
(Α΄ 159).
5) Τις διαταγές του Υπουργείου Γεωργίας:
α) υπ’ αρ. 160417/1180/8.7.1980 και
β) υπ’ αρ. 182447/3049/24.9.1980.
6) Το άρθρο 3 της από 13.8.2021 Πράξης Νομοθετικού
Περιεχομένου (Α΄ 143), όπως κυρώθηκε με το άρθρο 2
του ν. 4824/2021 (Α΄ 156).
7) Την υπό στοιχεία ΥΠΕΝ/ΔΔ/Υ/48478/3594/16.5.2022
κοινή υπουργική απόφαση «Καθορισμός των διοικητικών λεπτομερειών μεταφοράς των δασικών υπηρεσιών,
του αντίστοιχου προσωπικού και λοιπών θεμάτων της
παρ. 5 του άρθρου τρίτου της από 13.8.2021 Πράξης
Νομοθετικού Περιεχομένου (Α΄ 143), η οποία κυρώθηκε
με το άρθρο 2 του ν. 4824/2021 (Α΄ 156)» (Β΄ 2415).
8) Τα άρθρα 47 έως 55 του ν. 4915/2022 περί διατάξεων για την ολοκλήρωση της μεταφοράς των δασικών
υπηρεσιών στο Υπουργείο Περιβάλλοντος και Ενέργειας
(Α΄ 63).
9) Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Α΄ 17).
10) Την υπό στοιχεία ΥΠΕΝ/ΔΝΕΠ/83988/2740/
25.8.2022 (Β΄ 4528) απόφαση του Υπουργού, του Υφυπουργού και του Γενικού Γραμματέα Δασών του Υπουρ-
γείου Περιβάλλοντος και Ενέργειας «περί εξουσιοδότηση
υπογραφής».
11) Την υπ’ αρ. 7334/15.1.2021 απόφαση «Ανάρτηση
δασικού χάρτη της ΠΕ Κεφαλονιάς η οποία τροποποιήθηκε με την αριθμ. 7314/17-1-2022 (ΑΔΑ: 6ΥΤΔΟΡ1Φ-
ΞΩΕ) πράξη τροποποίησης λόγω ενσωμάτωσης διορθώσεων πρόδηλων» (ΑΔΑ: 6ΧΡΨΟΡ1Φ-ΤΚ1) και τον
μερικώς κυρωμένο δασικό χάρτη σύμφωνα με την υπ’
αρ. 354435/12.10.2022 (Δ΄ 707) απόφαση του Γενικού
Γραμματέα Δασών του Υπουργείου Περιβάλλοντος και
Ενέργειας.
12) Την εισήγηση της Διεύθυνσης Δασών Κεφαλληνίας υπ’ αρ. 132738/14.3.2024 με την οποία προτείνεται
η κήρυξη της αναφερόμενης στο θέμα έκτασης, αποφασίζουμε:
Κηρύσσουμε αναδασωτέα, με σκοπό τη διατήρηση του
δασικού χαρακτήρα αυτής, τον αποκλεισμό διάθεσής της
για άλλη χρήση, την αποκατάσταση της καταστραφείσας
δασικής βλάστησης με φυσική αναγέννηση, την δασική έκταση που καταστράφηκε από πυρκαγιά, εμβαδού
τεσσάρων χιλιάδων, τριακοσίων πενήντα τετραγωνικών
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Απριλίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 262
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 262/26.04.2024
μέτρων, (4.350 τ.μ.), που βρίσκεται στην θέση «Καμίνια Ξηντάρες - Ποταμάκια» Ρατζακλίου, Τοπικής Κοινότητας
Σκάλας, Δημοτικής Ενότητας Ελειού Πρόννων, Δήμου
Αργοστολίου, Π.Ε. Κεφ/νιάς, όπως προσδιορίζεται στο
συνημμένο απόσπασμα χάρτη ΕΚΧΑ, κλίμακας 1:5.000
με αντίστοιχο πίνακα συντεταγμένων ΕΓΣΑ 87.
Η καμένη έκταση καλυπτόταν από δασική βλάστηση
αείφυλλων πλατύφυλλων και χορτολιβαδικά φυτά.
Έχει έκθεση ακαθόριστη, έδαφος μετρίως βαθύ, κλίση
25%, υψόμετρο 20-40 μ. και όρια:
Ανατολικά: με δασικού και μη δασικού χαρακτήρα
(δομημένη) έκταση.
Δυτικά: με δασικού και μη δασικού χαρακτήρα (δομημένη) έκταση.
Βόρεια: με μη δασικού χαρακτήρα έκταση.
Νότια: με μη δασικού χαρακτήρα έκταση (πλησίον
παραλιακού δρόμου).
Στον αναρτημένο δασικό χάρτη Π.Ε. Κεφαλονιάς έχει
δασικό χαρακτήρα (ΑΔ).
Κατά της απόφασης αυτής δύναται να ασκηθεί αίτηση
ακύρωσης ενώπιον του (οικείου) τριμελούς Διοικητικού
Εφετείου εντός εξήντα ημερών από την επομένη της
δημοσίευσης ή κοινοποίησής της.
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη σε βάρος του
κρατικού προϋπολογισμού σύμφωνα με το άρθρο 90 του
Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α΄ 98), όπως διατηρήθηκε σε
ισχύ με την περ. 22 του άρθρου 119 του ν. 4622/2019
(Α΄ 133).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 262/26.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 262/26.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 262/26.04.2024
H απόφαση αυτή να δημοσιευθεί στην Εφημερίδα της
Κυβερνήσεως.
Αργοστόλι, 9 Απριλίου 2024
Με εντολή Γενικού Γραμματέα Δασών
Ο Προϊστάμενος Επιθεώρησης
Εφαρμογής Δασικής Πολιτικής
Πελοποννήσου, Δυτικής Ελλάδας και Ιονίου
ΝΙΚΗΤΑΣ ΜΑΖΗΣ
Ι
Αριθμ. 162999
(2)
Κήρυξη εκτάσεως ως αναδασωτέας, συνολικού
εμβαδού 7.562,28 τ.μ., λόγω πυρκαγιάς, στη θέση
«Ζαραφώνα », Τ.Κ. Ζαραφώνας, Δ.Ε. Γερονθρών,
Δήμου Ευρώτα, Π.Ε. Λακωνίας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου
117 του Συντάγματος.
2. Την από 13.8.2021 Πράξη Νομοθετικού Περιεχομένου «Έκτακτα μέτρα για την αποτελεσματική προστα-
σία και την ταχεία αποκατάσταση του φυσικού περιβάλλοντος την άμεση στήριξη των πληγέντων από τις
πυρκαγιές του Ιουλίου / Αυγούστου 2021 και συναφείς
διατάξεις (Α΄ 143), η οποία κυρώθηκε με το άρθρο 2 του
ν. 4824/2021 (Α΄ 156) «Έκτακτα μέτρα για την αποτελεσματική προστασία και την ταχεία αποκατάσταση του
φυσικού περιβάλλοντος, την άμεση στήριξη των πληγέντων από τις πυρκαγιές Ιουλίου / Αυγούστου 2021 και
συναφείς διατάξεις» (Α΄ 143).
3. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α΄ 184).
4. Τον ν. 4622/2019 «Επιτελικό Κράτος, οργάνωση,
λειτουργία και διαφάνεια της κυβέρνησης, των κυβερνητικών οργάνων και της κεντρικής δημόσιας διοίκησης»
(Α΄ 133).
5. Τα άρθρα 47 έως 55 του ν. 4915/2022 (Α΄ 63).
6. Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Α΄ 17).
7. Την υπό στοιχεία ΥΠΕΝ/ΥΠΡΓ/79859/5910/25.7.2023
κοινή απόφαση του Πρωθυπουργού και του Υπουργού
Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος και Ενέρ-
γειας» (Υ.Ο.Δ.Δ. 745).
8. Την υπ’ αρ. 70401/5167/6.7.2022 υπουργική απόφαση «Τοποθέτηση Προϊσταμένων σε θέσεις ευθύνης
επιπέδου Γενικής Διεύθυνσης στις Επιθεωρήσεις Εφαρμογής Δασικής Πολιτικής του Υπουργείου Περιβάλλο-
ντος και Ενέργειας» (ΑΔΑ: Ω8ΔΡ4653Π8-7ΨΡ).
9. Το π.δ. 29/2022 «Τροποποίηση του π.δ. 132/2017
«Οργανισμός Υπουργείου Περιβάλλοντος και Ενέργειας
(Υ.Π.ΕΝ.)» (Α΄ 160)» (Α΄ 77).
10. Την υπ’ αρ. 160635/10.9.2021 διαπιστωτική πράξη
του Συντονιστή Αποκεντρωμένης Διοίκησης Πελοποννήσου, Δυτικής Ελλάδας και Ιονίου «Μεταφορά προσω-
πικού των Δασικών Υπηρεσιών της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου
στο Υπουργείο Περιβάλλοντος και Ενέργειας» (Β΄ 4493).
11. Την υπό στοιχεία ΥΠΕΝ/ΔΔΥ/62511/17.6.2022
«Διαπιστωτική πράξη κατάταξης και τοποθέτησης του
προσωπικού των Περιφερειακών Δασικών Υπηρεσιών
του Υπουργείου Περιβάλλοντος και Ενέργειας» (Β΄ 3145).
12. Την υπό στοιχεία ΥΠΕΝ/ΔΔΥ/50878/3749/20.5.2022
(ΨΓΒΩ4653Π8-ΩΧ6) εγκύκλιο του ΥΠΕΝ.
13. Την υπό στοιχεία ΥΠΕΝ/ΔΔΥ/48478/3594/16.5.2022
κοινή υπουργική απόφαση «Καθορισμός των διοικητικών λεπτομερειών μεταφοράς των δασικών υπηρεσιών,
του αντίστοιχου προσωπικού και λοιπών θεμάτων της
παρ. 5 του άρθρου τρίτου της από 13.8.2021 Πράξης
Νομοθετικού Περιεχομένου (Α΄ 143), η οποία κυρώθηκε
με το άρθρο 2 του ν. 4824/2021 (Α΄ 156)» (Β΄ 2415).
14. Την υπό στοιχεία ΥΠΕΝ/ΔΝΕΠ/83988/2740/
25.8.2022 απόφαση «Εξουσιοδότηση υπογραφής ’’Με
εντολή Υπουργού’’ του Υπουργού Περιβάλλοντος και
Ενέργειας, ’’Με εντολή Υφυπουργού’’ του Υφυπουργού
Περιβάλλοντος και Ενέργειας και ’’Με εντολή Γενικού
Γραμματέα Δασών’’ του Γενικού Γραμματέα Δασών του
Υπουργείου Περιβάλλοντος και Ενέργειας, κατά λόγο αρμοδιότητας, στον Προϊστάμενο της Γενικής Διεύθυνσης
Δασών και Δασικού Περιβάλλοντος της Γενικής Γραμματείας Δασών του Υ.Π.ΕΝ., στους Προϊστάμενους των
Επιθεωρήσεων Εφαρμογής Δασικής Πολιτικής και στους
Προϊστάμενους των Διευθύνσεων, Δασαρχείων και Τμημάτων που υπάγονται σε αυτές» (Β΄ 4528).
15. Την παρ. 1 του άρθρου 37, το άρθρο 38, και τις
παρ.  1 και 3 του άρθρου  41 του ν.  998/1979 «Περί
προστασίας δασών και δασικών εν γένει εκτάσεων»,
όπως αντικαταστάθηκαν από τις διατάξεις της παρ. 1
του άρθρου 35 του ν. 4280/2014 και όπως τροποποιήθηκαν και προστέθηκαν με την παρ. 4 του άρθρου 52
του ν. 4280/2014 και με το άρθρο 32 του ν. 4342/2015
(Α΄ 143).
16. Το άρθρο 120 του ν. 1892/1990 «Για τον εκσυγχρονισμό και την ανάπτυξη και άλλες διατάξεις» (Α΄ 101).
17. Τις υπ’ αρ. 160417/1180/8.7.1980 και 182447/3049/
24.9.1980 διαταγές του Υπουργείου Γεωργίας.
18. Την υπ’ αρ. 151537/27.3.2024 αναφορά του Δασαρχείου Σπάρτης με την οποία προτείνεται η κήρυξη
ως αναδασωτέας της αναφερόμενης στο θέμα έκτασης.
19. Την υπ’ αρ. 148169/26.3.2024 έκθεση αυτοψίας του
Δασοπόνου Παναγιώτη Βουλουμάνου μετά τοπογραφικού διαγράμματος.
20. Τη σύμφωνη γνώμη της Διεύθυνσης Δασών Λακωνίας, αποφασίζουμε:
Κηρύσσουμε ως αναδασωτέα, με σκοπό την αποκατάσταση με φυσική αναγέννηση ή τεχνητή αναδάσωση
της δασικής βλάστησης που καταστράφηκε από πυρκαγιά, Δημόσια Δασικού Χαρακτήρα έκταση η οποία
καλυπτόταν σε ποσοστό 50%, από πουρνάρι και σχίνο,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 262/26.04.2024
συνολικού εμβαδού 7.562,28 τ.μ. στη θέση «Ζαραφώνα»,
Τ.Κ. Ζαραφώνας, Δ.Ε. Γερονθρών, Δήμου Ευρώτα, Π.Ε.
Λακωνίας όπως αυτή φαίνεται και αποτυπώνεται στο
συνημμένο τοπογραφικό διάγραμμα του Δασοπόνου
Παναγιώτη Βουλουμάνου, με χρονολογία 26.3.2024, κλίμακας 1:2.000 αρμοδίως θεωρημένο από τον Δασάρχη
Σπάρτης. Η έκταση υπάγεται στις διατάξεις της δασικής
νομοθεσίας κατά την έννοια των παρ. 1, 2 του άρθρου 3
του ν. 998/1979 και ανήκει και στην κατηγορία του εδαφίου ε της παρ. 1 του άρθρου 4 του ν. 998/1979 «Περί
προστασίας δασών και δασικών εν γένει εκτάσεων της
χώρας», με στοιχεία.
Η καείσα έκταση αποτελείται από δύο τμήματα ήτοι:
Τμήμα Ε1 εμβαδού 6.174,03 τ.μ. με στοιχεία περιμέτρου (1,2,3,.....23,24,1) και με όρια:
Βόρεια: Με έκταση υπαγόμενη και έκταση μη υπαγόμενη στις διατάξεις της δασικής νομοθεσίας.
Νότια: Με έκταση υπαγόμενη στις διατάξεις της δασικής νομοθεσίας.
Ανατολικά: Με έκταση μη υπαγόμενη στις διατάξεις
της δασικής νομοθεσίας.
Δυτικά: Με έκταση μη υπαγόμενη στις διατάξεις της
δασικής νομοθεσίας.
Τμήμα Ε1 εμβαδού 1.388,25 τ.μ. με στοιχεία περιμέτρου (25,26....32,33,25) και με όρια:
Βόρεια: Με έκταση υπαγόμενη στις διατάξεις της δασικής νομοθεσίας.
Νότια: Με έκταση μη υπαγόμενη στις διατάξεις της
δασικής νομοθεσίας.
Ανατολικά: Με έκταση υπαγόμενη στις διατάξεις της
δασικής νομοθεσίας.
Δυτικά: Με έκταση μη υπαγόμενη στις διατάξεις της
δασικής νομοθεσίας.
Η έκταση απεικονίζεται σε ψηφιακό απόσπασμα του
κυρωμένου δασικού χάρτη της Π.Ε. Λακωνίας, ως υπαγόμενη στις διατάξεις της δασικής νομοθεσίας.
Ο δασικός χάρτης της Π.Ε. Λακωνίας κυρώθηκε με την
υπ’ αρ. 349098/11.10.2022 (Δ΄ 816) απόφαση του Γενικού
Γραμματέα Δασών του ΥΠΕΝ.
Επιτρέπεται υποβολή κατ’ αυτής αίτησης ακύρωσης στο οικείο Διοικητικό Εφετείο (άρθρο 47 του
ν. 3900/2010, Α΄ 213) μέσα σε προθεσμία (60) ημερών
που αρχίζει από την επομένη της δημοσίευσης ή κοινοποίησής της (άρθρο 46 του π.δ. 18/1989 - Α΄ 8).
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 262/26.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 262/26.04.2024
Η απόφαση αυτή να δημοσιευθεί στην Εφημερίδα της Κυβερνήσεως.
Σπάρτη, 1 Απριλίου 2024
Με εντολή Γενικού Γραμματέα Δασών
Ο Προϊστάμενος Επιθεώρησης
Εφαρμογής Δασικής Πολιτικής
Πελοποννήσου, Δυτικής Ελλάδας και Ιονίου
ΝΙΚΗΤΑΣ ΜΑΖΗΣ

[Source: 20240400262.pdf | Tokens: 11508]